Document ID: 32011R0499

REGOLAMENT TA’ IMPLIMENTAZZJONI TAL-KUMMISSJONI (UE) Nru 499/2011
tat-18 ta’ Mejju 2011
li jemenda r-Regolament (UE) Nru 945/2010 li jadotta l-pjan li jalloka lill-Istati Membri riżorsi li għandhom jitħallsu mill-baġit tas-sena 2011 għall-provvista tal-ikel mill-ħażniet tal-intervent għall-benefiċċju tal-persuni l-aktar fil-bżonn fil-Komunità u li jidderoga minn ċerti dispożizzjonijiet tar-Regolament (UE) Nru 807/2010
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-punti (f) u (g) tal-Artikolu 43, flimkien mal-Artikolu 4 tiegħu,
Wara li kkunsidrat ir-Regolament tal-Kunsill (KE) Nru 2799/98 tal-15 ta’ Diċembru 1998 li jistabbilixxi arranġamenti agromonetarji għall-euro (2), b’mod partikolari l-Artikolu 3(2) tiegħu,
Billi:
(1)
Għadd ta’ Stati Membri infurmaw lill-Kummissjoni, skont l-Artikolu 3(5) tar-Regolament tal-Kummissjoni (UE) Nru 807/2010 tal-14 ta’ Settembru 2010 li jippreskrivi regoli dettaljati għall-forniment ta’ ikel mill-ħażniet ta’ intervent għall-benefiċċju tal-persuni l-aktar fil-bżonn fl-Unjoni (3), li ma għandhomx jużaw ċerti kwantitajiet ta’ prodotti allokati lilhom skont il-pjan tal-2011 adottat mill-Kummissjoni permezz tar-Regolament (UE) Nru 945/2010 (4).
(2)
Skont l-Artikolu 3(5) tar-Regolament (UE) Nru 807/2010, il-Kummissjoni tista’ talloka r-riżorsi disponibbli lil Stati Membri oħra, abbażi tal-applikazzjonijiet tagħhom u l-użu reali li jagħmlu ta’ prodotti magħmula disponibbli u allokazzjonijiet magħmula matul is-snin finanzjarji ta’ qabel.
(3)
B'din ir-Reviżjoni għall-pjan tal-2011, li qed issir fi żmien meta l-arranġamenti addizjonali nazzjonali għall-implimentazzjoni tal-pjan għandhom jersqu lejn it-tmiem tagħhom, ikun xieraq li l-kwantitajiet riallokati ma jiġux ikkunsidrati biex ikun ikkalkulat jekk l-Istati Membri jkunux osservaw l-obbligazzjonijiet tagħhom, stipulati fl-ewwel paragrafu tal-Artikolu 5 tar-Regolament (UE) Nru 945/2010 u fit-tieni subparagrafu tal-Artikolu 3(2) tar-Regolament (UE) Nru 807/2010, li jirtiraw 70 % taċ-ċereali sad-dati ta’ iskadenza stabbiliti fir-Regolamenti msemmija.
(4)
Ir-Regolament (UE) Nru 945/2010 għandu għalhekk jiġi emendat skont dan.
(5)
Il-Kumitat ta’ Ġestjoni għall-Organizzazzjoni Komuni tas-Swieq Agrikoli ma tax opinjoni fil-limitu taż-żmien stabbilit mill-President tiegħu,
ADOTTAT DAN IR-REGOLAMENT:
Artikolu 1
Ir-Regolament (UE) Nru 945/2010 huwa emendat kif ġej:
(a)
Fl-Artikolu 5, għandu jiżdied il-paragrafu li ġej:
“għall-pjan ta’ distribuzzjoni 2011, l-ewwel paragrafu ta’ dan l-Artikolu u l-ewwel sentenza tat-tieni subparagrafu tal-Artikolu 3(2) tar-Regolament (UE) Nru 807/2010 ma għandhomx japplikaw il-kwantitajiet taċ-ċereali li ġejjin fil-Finlandja:
-
12 856 tunnellata allokati lill-Italja u
-
306 tunnellati allokati lis-Slovenja.”
(b)
L-Annessi I u III huma emendati skont l-Anness ma’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-18 ta’ Mejju 2011.

Labels: 17
19
5
0
3
18